Demà se celebren les eleccions als Consells Escolars dels centres públics d'Infantil, Primària i Secundària
22 de novembre 2017

![](/media/chefx5gt/21-eleccions-consells-escolars.jpg)  

Demà, dijous 23 de novembre, se celebren eleccions als Consells Escolars en els centres d'Infantil, Primària i Secundària, sostinguts amb fons públics, tant a Sagunt com a la resta de la Comunitat Valenciana. Es tracta d’una oportunitat de participació democràtica de tota la Comunitat Educativa, en la vida del centre educatiu ja que el Consell Escolar és el principal òrgan de govern col·lectiu, elegit democràticament, amb gran capacitat de decisió.  
  
En este sentit, el regidor d’Educació, José Manuel Tarazona, ha recordat **“la importància de la participació en l'elecció dels representants de la comunitat escolar en funció del sector. La participació és una àrea clau per al bon funcionament de les nostres escoles i instituts perquè tot el món siga escoltat i valorat, per això és tan important que no deixem passar esta oportunitat i participem en les votacions al Consell Escolar”.**  
  
Des del departament d’Educació es vol fer partícips del comunicat de la Conselleria d'Educació, Investigació i Cultura i encoratjar la comunitat educativa perquè els docents, les famílies, l'alumnat, el personal d'administració i serveis i el personal d'atenció educativa complementària participen en el procés electoral del seu Consell Escolar, intervindre com a persones elegibles i electores, i anar a votar.  
  
Cal assenyalar que tots els sectors de la comunitat educativa són indispensables, i la seua implicació en l'activitat dels centres educatius, garantix una educació de qualitat. A més a més enguany, per primera vegada, es realitzaran eleccions en tots els centres educatius el mateix dia i amb el mateix procediment.

*   [](http://www.facebook.com/sharer.php?u=https://aytosagunto.es/va/actualitat/dema-se-celebren-les-eleccions-als-consells-escolars-dels-centres-publics-d-infantil-primaria-i-secundaria/ "Facebook")
*   [](http://twitter.com/share?url=https://aytosagunto.es/va/actualitat/dema-se-celebren-les-eleccions-als-consells-escolars-dels-centres-publics-d-infantil-primaria-i-secundaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-se-celebren-les-eleccions-als-consells-escolars-dels-centres-publics-d-infantil-primaria-i-secundaria/ "Linked In")
*   [](mailto:?body=https://aytosagunto.es/va/actualitat/dema-se-celebren-les-eleccions-als-consells-escolars-dels-centres-publics-d-infantil-primaria-i-secundaria/)